smcproject/ml-wiki-sentences huggingface dataset:
എന്നാൽ ഗാഢത കൂടുന്തോറും ക്ഷാരങ്ങൾക്കെല്ലാമുള്ള ചവർപ്പുരുചിയാകുകയും അവസാനം ഉപ്പുരസം ലഭിക്കുകയും ചെയ്യും.
1807-ൽ ഹംഫ്രി ഡേവിയാണ്‌ പൊട്ടാസ്യം ആദ്യമായി വേർതിരിച്ചെടുത്തത്.
കാസ്റ്റിക് പൊട്ടാഷിൽ (KOH) നിന്നുമാണ്‌ ഈ മൂലകം ആദ്യമായി വേർതിരിച്ചെടുത്തത്.
അതു കൊണ്ടാണ്‌ ഇതിന്‌ പൊട്ടാസ്യം എന്ന പേര്‌ വന്നത്.
വൈദ്യുതവിശ്ലേഷണം വഴി വേർതിരിച്ചെടുത്ത ആദ്യ ലോഹമാണ്‌ പൊട്ടാസ്യം.
ലത്തീൻ ഭാഷയിലെ ഈ മൂലകത്തിന്റെ പേരായ കാലിയം (kalium) എന്ന പദത്തിൽ നിന്നാണ്‌ K എന്ന പ്രതീകം ഉണ്ടായത്.
കാലിയം എന്ന പദം ആൽക്കലി എന്ന വാക്കിൽ നിന്നുമാണ്‌ ഉടലെടുത്തത്.
അറബിയിലെ അൽ ഖാൽജ എന്ന പദമാണ്‌ ലത്തിനിലെ ആൽക്കലി ആയത്.
ഭൂവൽക്കത്തിന്റെ ആകെ ഭാരത്തിന്റെ 1.5% ഭാഗം പൊട്ടാസ്യമാണ്‌.
ഭൂവൽക്കത്തിൽ അടങ്ങിയിരിക്കുന്ന മൂലകങ്ങളിൽ ഏഴാം സ്ഥാനമാണ്‌ ഇതിനുള്ളത്.
പൊട്ടാസ്യം വളരെ ഇലക്ട്രോ പോസിറ്റീവ് ആയതിനാൽ അതിന്റെ ധാതുക്കളിൽ നിന്നും വേർതിരിച്ചെടുക്കാൻ ബുദ്ധിമുട്ടാണ്‌.
പ്രകൃതിയിൽ പൊട്ടാസ്യം സ്വതന്ത്രരൂപത്തിൽ കാണപ്പെടുന്നേ ഇല്ല.
പൊട്ടാസ്യം ലവണങ്ങളായ കാർണല്ലൈറ്റ് , ലങ്ബീനൈറ്റ് , പോളിഹാലൈറ്റ് , സിൽ‌വൈറ്റ് മുതലായവ പുരാതന തടാകങ്ങളുടേയും കടലിന്റേയും അടിത്തട്ടിൽ കണ്ടെത്തിയിട്ടുണ്ട്.
പൊട്ടാഷിൽ നിന്നാണ്‌ പൊട്ടാസ്യം പ്രധാനമായും നിർമ്മിക്കുന്നത്.
ഏകദേശം 3000 അടി താഴ്ചയിൽ ഖനനം നടത്തിയാണ്‌ പൊട്ടാഷ് കണ്ടെടുക്കുന്നത്.
പൊട്ടാസ്യം ലഭിക്കുന്ന മറ്റൊരു ഉറവിടമാണ്‌ കടൽജലം.
സോഡിയത്തെ അപേക്ഷിച്ച് കടൽജലത്തിൽ പൊട്ടാസ്യത്തിന്റെ അളവ് വളരെ കുറവാണ്‌.
പൊട്ടാസ്യം ഹൈഡ്രോക്സൈഡിനെ (കാസ്റ്റിക് പൊട്ടാഷ്) വൈദ്യുതവിശ്ലേഷണം നടത്തി ഹംഫ്രി ഡേവി പൊട്ടാസ്യം നിർമ്മിച്ച അതേ രീതി തന്നെയാണ്‌ ഇപ്പോഴും പൊട്ടാസ്യം നിർമ്മാണത്തിനുപയോഗിക്കുന്ന ഒരു രീതി.
പൊട്ടാസ്യം ക്ലോറൈഡ് ഉപയോഗിച്ചുള്ള താപപ്രക്രിയകളിലൂടെയും (Thermal method) പൊട്ടാസ്യം നിർമ്മിക്കുന്നുണ്ട്.
ഉരുകിയ പൊട്ടാസ്യം ക്ലോറൈഡിനെ സോഡിയം ഉപയോഗിച്ച് നിരോക്സീകരിച്ച് വേർതിരിക്കുന്നതാണു ഈ രീതി.
Na + KCl → NaCl + K
മറ്റൊരു രീതിയായ ഗ്രീസ്ഹൈമർ പ്രക്രിയയിൽ (Griesheimer process) പൊട്ടാസ്യം ഫ്ലൂറൈഡിനെ കാൽസ്യം കാർബൈഡ് ഉപയോഗിച്ച് നിരോക്സീകരിക്കുന്നു.
2 KF + CaC 2 → 2K + CaF 2 + 2 C
പൊടിച്ച പൊട്ടാസ്യം ഹൈഡ്രോക്സൈഡിനെ, ചെറിയ മഗ്നീഷ്യം കഷണങ്ങൾ ഉപയോഗിച്ച് ഉയർന്ന ബാഷ്പാങ്കമുള്ള ഒരു മിനറൽ എണ്ണയും, സ്വല്പം ടെർഷ്യറി ആൽക്കഹോളും ചേർന്ന മിശ്രിതത്തിൽ ചൂടാക്കി, ചെറിയതോതിൽ നിർമ്മിക്കാം.
2 KOH + 2Mg → 2MgO + 2K + H 2 ↑ ഉപയോഗങ്ങൾ പൊട്ടാസ്യം പെർമാംഗനേറ്റ് ലായനി പൊട്ടാസ്യം ഉപയോഗപ്പെടുത്തുന്ന ഒരു പ്രധാന മേഖലയാണ്‌ രാസവളങ്ങളുടെ നിർമ്മാണം.
ക്ലോറൈഡ്, സൾഫേറ്റ്, കാർബണേറ്റ് എന്നീ രൂപങ്ങളായാണ്‌ പൊട്ടാസ്യം വളനിർമ്മാണത്തിനുപയോഗിക്കുന്നത്.
വ്യാവസായികാവശ്യങ്ങൾക്കുപയോഗിക്കുന്ന പ്രധാനപ്പെട്ട ശക്തിയേറിയ ഒരു ക്ഷാരപദാർത്ഥമാണ്‌ പൊട്ടാസ്യം ഹൈഡ്രോക്സൈഡ് അഥവാ കാസ്റ്റിക് പൊട്ടാഷ്.
പൊട്ടാസ്യം നൈട്രേറ്റ് , വെടിമരുന്നായി ഉപയോഗിക്കുന്നു.
പൊട്ടാഷ് എന്നു വിളിക്കുന്ന പൊട്ടാസ്യം കാർബണേറ്റ് , സ്ഫടികനിർമ്മാണത്തിനുപയോഗിക്കുന്നു.
ദ്രാവക പൊട്ടാസ്യം ഉപയോഗിച്ച് ബലപ്പെടുത്തിയ സ്ഫടികം സാധാരണ സ്ഫടികത്തേക്കാൾ ബലമുള്ളതാണ്‌.
പലതരം മാഗ്നറ്റോമീറ്ററുകൾക്കായി പൊട്ടാസ്യം ബാഷ്പം ഉപയോഗിക്കുന്നു.
സോഡിയത്തിന്റേയും പൊട്ടാസ്യത്തിന്റേയും സങ്കരമായ നാക്ക് (രാസസം‌യുക്തം) എന്നു വിളിക്കപ്പെടുന്ന NaK സാധാരണ അന്തരീക്ഷോഷ്മാമിൽ ഒരു ദ്രാവകമാണ്‌.
താപവാഹക മാധ്യമമായി ഇത് ഉപയോഗിക്കുന്നു.
ചെടികളുടെ വളർച്ചക്ക് അത്യാവശ്യമായ ഘടകമാണ്‌ പൊട്ടാസ്യം.
മിക്കവാറും തരത്തിലുള്ള മണ്ണിലും പൊട്ടാസ്യം അടങ്ങിയിട്ടുണ്ട്.
ജന്തുകോശങ്ങളിൽ അവയുടെ ജീവൻ നിലനിർത്തുന്നതിന്‌ ഏറ്റവും വേണ്ട ഘടകമാണ്‌ പൊട്ടാസ്യം അയോൺ .
പൊട്ടാസ്യം ക്ലോറൈഡ് , കറിയുപ്പിന്‌ പകരമായി ഉപയോഗിക്കാറുണ്ട്.
ഹൃദയശസ്ത്രക്രിയകൾക്കും മറ്റും ഹൃദയത്തിന്റെ പ്രവർത്തനം നിർത്തുന്നതിനും ഇത് ഉപയോഗീക്കുന്നു.
കാർബൺ ഡയോക്സൈഡിനെ ആഗിരണം ചെയ്ത് ഓക്സിജൻ പുറന്തള്ളുന്ന കൊണ്ടുനടക്കാവുന്ന ഓക്സിജൻ സ്രോതസ്സായി പൊട്ടാസ്യത്തിന്റെ സൂപ്പർ ഓക്സൈഡ് ആയ KO 2 ഉപയോഗിക്കുന്നു.
സസ്യഭക്ഷണം കേടുകൂടാതെ സൂക്ഷിക്കുന്നതിന്‌ പൊട്ടാസ്യം ബൈസൾഫൈറ്റ് ഉപയോഗിക്കുന്നു (KHSO 3 ).
തുണി, വൈക്കോൽ എന്നിവയുടെ ബ്ലീച്ചിങ്ങിനും തുകൽ ഊറക്കിടുന്നതിനും ഇത് ഉപയോഗിക്കുന്നു.
ജലശുദ്ധീകരണത്തിനും, അണുനാശിനിയായും പൊട്ടാസ്യം പെർമാംഗനേറ്റ് ഉപയോഗിക്കുന്നു.
പൊട്ടാസ്യം ബ്രോമൈഡ് (KBr), ഛായാഗ്രഹണ മേകലയിൽ ഫിലിമുകളിലും മറ്റും ഉപയോഗിക്കുന്നു.
മറ്റു ലോഹങ്ങൾക്കു മുകളിൽ സ്വർണം പൂശുന്നതിനുപയോഗിക്കുന്ന പൊട്ടാസ്യം സയനൈഡ് ശക്തിയേറിയ വിഷപദാർത്ഥമാണ്‌.
വെടിമരുന്നിലും മറ്റും തെളിഞ്ഞ മഞ്ഞ കലർന്ന ചുവപ്പു നിറം കൊടുക്കുന്നതിന്‌ പൊട്ടാസ്യം ക്രോമേറ്റ് ഉപയോഗിക്കുന്നു.
പ്രത്യേകതരം സ്ഫടികം, സെറാമിക്സ്, ഇനാമലുകൾ എന്നിവയുടെ നിർമ്മാണത്തിനും, ഒരു കീടനാശിനിയായും പൊട്ടാസ്യം ഫ്ലൂറോസിലിക്കേറ്റ് (K 2 SiF 6 ) ഉപയോഗിക്കുന്നു.
സോപ്പ്, ഡിറ്റർജന്റ് എന്നിവയുടെ നിർമ്മാനത്തിന്‌ പൊട്ടാസ്യം പൈറോഫോസ്ഫേറ്റ് (K 4 P 2 O 7 ) ഉപയോഗിക്കുന്നു.
പൊട്ടാസ്യം സോഡിയം ടാർട്രേറ്റ് അഥവാ റോഷൽ സാൾട്ട് KNaC 4 H 4 O 6 ) ബേക്കിങ് പൗഡറായും, ഔഷധമായും, കണ്ണാടിയിൽ പൂശുന്നതിനായും ഉപയോഗിക്കുന്നു.
പ്രധാനപ്പെട്ട പൊട്ടാസ്യം ലവണങ്ങൾ പൊട്ടാസ്യം ബ്രോമൈഡ് പൊട്ടാസ്യം കാർബണേറ്റ് പൊട്ടാസ്യം ക്ലോറേറ്റ് പൊട്ടാസ്യം ക്ലോറൈഡ് പൊട്ടാസ്യം ക്രോമേറ്റ് പൊട്ടാസ്യം സയനൈഡ് പൊട്ടാസ്യം ഡൈക്രോമേറ്റ് പൊട്ടാസ്യം അയൊഡൈഡ് പൊട്ടാസ്യം നൈട്രേറ്റ് പൊട്ടാസ്യം സൾഫേറ്റ്
മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ ↑ ↑ Magnetic susceptibility of the elements and inorganic compounds , in ↑
പൊട്ടാസ്യം കാർബണേറ്റ്
ഇംഗ്ലീഷ് വിലാസം https://ml.wikipedia.org/wiki/Potassium_carbonate
K 2 CO 3 എന്ന രാസസൂത്രമുള്ള ഒരു അജൈവ സംയുക്തമാണ് പൊട്ടാസ്യം കാർബണേറ്റ് .
വെള്ളത്തിൽ ലയിക്കുന്ന ഒരു വെളുത്ത ലവണമാണിത് .
ജലത്തോട് പ്രതിപത്തിയുള്ള ഇത് പലപ്പോഴും നനഞ്ഞ ഖരരൂപത്തിൽ കാണപ്പെടുന്നു.
പൊട്ടാസ്യം കാർബണേറ്റ് പ്രധാനമായും ഉപയോഗിക്കുന്നത് സോപ്പ് , ഗ്ലാസ് എന്നിവയുടെ നിർമ്മാണത്തിലാണ്.
പൊട്ടാഷിന്റെ പ്രാഥമിക ഘടകമാണ് പൊട്ടാസ്യം കാർബണേറ്റ്.
പൊട്ടാഷും പേൾ ആഷും ഉണ്ടാക്കുന്നതിനുള്ള മെച്ചപ്പെട്ട രീതിക്ക്  യു.എസ്. പേറ്റന്റ് ഓഫീസ് നൽകിയ ആദ്യത്തെ പേറ്റന്റ് 1790-ൽ സാമുവൽ ഹോപ്കിൻസിന് ലഭിച്ചു,
18-ആം നൂറ്റാണ്ടിന്റെ അവസാനത്തിൽ വടക്കേ അമേരിക്കയിൽ , ബേക്കിംഗ് പൗഡർ വികസിപ്പിക്കുന്നതിന് മുമ്പ്, റൊട്ടി പുളിപ്പിക്കുന്നതിനുള്ള ഏജന്റായി ഇതിന്റെ ശുദ്ധീകരിച്ച രൂപം ഉപയോഗിച്ചിരുന്നു.
പൊട്ടാസ്യം ഹൈഡ്രോക്സൈഡ് കാർബൺ ഡൈ ഓക്സൈഡുമായുള്ള പ്രതിപ്രവർത്തനം വഴി വാണിജ്യപരമായി പൊട്ടാസ്യം കാർബണേറ്റ് തയ്യാറാക്കപ്പെടുന്നു: 2 KOH + CO 2 → K 2 CO 3 + H 2 O ഉപയോഗങ്ങൾ (ചരിത്രപരമായി) സോപ്പ് , ഗ്ലാസ് എന്നിവയുടെ നിർമ്മാണത്തിന് പാചകരീതിയിൽ, ഇതിന് നിരവധി പരമ്പരാഗത ഉപയോഗങ്ങളുണ്ട്.
ചൈനീസ്, തെക്കുകിഴക്കൻ ഏഷ്യൻ പാചകരീതികളിൽ നൂഡിൽസ് , മൂൺകേക്കുകൾ എന്നിവയുടെ ഉൽപാദനത്തിലെ ഒരു ഘടകമാണിത്.
ജർമ്മൻ ജിഞ്ചർബ്രെഡ് പാചകക്കുറിപ്പുകളിൽ പലപ്പോഴും പൊട്ടാസ്യം കാർബണേറ്റ് ഒരു ബേക്കിംഗ് ഏജന്റായി ഉപയോഗിക്കുന്നു.
പൊട്ടാസ്യം കാർബണേറ്റിന്റെ ഉപയോഗം ഒരു നിശ്ചിത അളവിൽ പരിമിതപ്പെടുത്തണം, മാർഗനിർദേശമില്ലാതെ ഉപയോഗിക്കരുത്.
മീഡ് അല്ലെങ്കിൽ വൈൻ ഉൽപാദനത്തിൽ ഒരു ബഫറിംഗ് ഏജന്റായി ഉപയോഗിക്കുന്നു.
പൊട്ടാസ്യം നൈട്രേറ്റിന്റെ ഉപോൽപ്പന്നമാണെങ്കിലും ബാഷ്പീകരിച്ച എയറോസോൾ അഗ്നിശമനത്തിൽ ഉപയോഗിക്കുന്നു.
ബ്രോയിലർ ബ്രീഡർ കോഴികൾ പോലെയുള്ള വളർത്തു മൃഗങ്ങളുടെ പൊട്ടാസ്യം ആവശ്യകതകൾ നിറവേറ്റുന്നതിനുള്ള ഒരു മൃഗാഹാര ഘടകമായി ഉപയോഗിക്കുന്നു.
പൊട്ടാസ്യം ഡൈക്രോമേറ്റ്
പൊട്ടാസ്യം ഡൈക്രോമേറ്റ് , K2Cr2O7, ഒരു സാധാരണ അജൈവ രാസസംയുക്തമാണ്, ഇത് സാധാരണയായി വിവിധ ലബോറട്ടറികളിലും വ്യാവസായികശാലകളിലും ഓക്സിഡൈസിംഗ് ഏജന്റായി ഉപയോഗിക്കുന്നു.
K 2 Cr 2 O 7 മറ്റെല്ലാ ഹെക്സാവലന്റ് ക്രോമിയം സംയുക്തങ്ങളെയും പോലെ ആരോഗ്യത്തിന് ദോഷകരമാണ്.
വളരെ തിളക്കമുള്ളതും ചുവപ്പ്-ഓറഞ്ച് നിറമുള്ളതുമായ ക്രിസ്റ്റൽ ഖരമാണിത്.
സോഡിയം ഡൈക്രോമേറ്റി നെ അപേക്ഷിച്ച് ആർദ്രീകരണ സ്വഭാവം കുറവായതിനാൽ പരീക്ഷണശാലകളിൽ ഇതിന് പ്രാധാന്യം കൂടുതലാണ്  .
രസതന്ത്രം ഉൽപ്പാദനം
സോഡിയം ഡൈക്രോമേറ്റും പൊട്ടാസ്യം ക്ലോറൈഡും തമ്മിൽ പ്രവർത്തിപ്പിച്ചാണ് ഡൈക്രോമേറ്റ് സാധാരണയായി തയ്യാറാക്കുന്നത്.
ക്രോമൈറ്റ് അയിരി നെ റോസ്റ്റിങ്ങിനു വിധേയമാക്കിയാൽ ലഭിക്കുന്ന പൊട്ടാസ്യം ക്രോമേറ്റിൽ നിന്നും ഇത് ഉത്പാദിപ്പിക്കാം.
ഇത് വെള്ളത്തിൽ ലയിക്കുകയും, ലയിക്കുന്ന പ്രക്രിയയിൽ അയോണൈസ് ചെയ്യുകയും ചെയ്യുന്നുഃ K 2 Cr 2 O 7 → 2 K + + Cr 2 O 2− 7 Cr 2 O 2− 7 + H 2 O ⇌ 2 CrO 2− 4 + 2 H + രാസപ്രവർത്തനം
ഓർഗാനിക് രസതന്ത്രത്തിൽ ഓക്സിഡൈസിംഗ് ഏജന്റായ പൊട്ടാസ്യം ഡൈക്രോമേറ്റിന് പൊട്ടാസ്യം പെർമാംഗനേറ്റി നെക്കാൾ പ്രവർത്തനശേഷി കുറവാണ്.
ഇത് ആൽക്കഹോളുകളെ ഓക്സീകരിച്ച് പ്രാഥമിക ആൽക്കഹോളുകളെയും ആൽഡിഹൈഡുകളെയും നിർമ്മിക്കാൻ സഹായകമാണ്.
കൂടുതൽ നിർബന്ധിത സാഹചര്യങ്ങളിൽ കാർബോക്സിലിക് ആസിഡുകളായും പരിവർത്തനം ചെയ്യുന്നു.
എന്നാൽ ഇതിനു വിപരീതമായി, പൊട്ടാസ്യം പെർമാംഗനേറ്റ് കാർബോക്സിലിക് ആസിഡുകൾ മാത്രമേ ഉത്പന്നമായി നൽകുന്നുള്ളൂ.
ദ്വിതീയ ആൽക്കഹോളുകൾ കീറ്റോണുകളായും പരിവർത്തനം ചെയ്യപ്പെടുന്നു.
ഉദാഹരണമായി, മെന്തോൾ എന്ന സംയുക്തത്തെ അമ്ലീകരിച്ച പൊട്ടാസ്യം ഡൈക്രോമേറ്റ് ഉപയോഗിച്ച് മെന്തോൺ എന്ന സംയുക്തം നിർമ്മിക്കാവുന്നതാണ്.
തൃതീയ ആൽക്കഹോളുകൾക്ക് ഓക്സീകരണം സാധ്യമല്ല.
സ്വാഭാവിക സ്രോതസ്സ് ലോപ്പസൈറ്റിന്റെ അതേ രൂപത്തിൽ പൊട്ടാസ്യം ഡൈക്രോമേറ്റിന്റെ ~ 10 മില്ലീമീറ്റർ ക്രിസ്റ്റൽ
പൊട്ടാസ്യം ഡൈക്രോമേറ്റ് സ്വാഭാവികമായി ലോപ്പസൈറ്റ് എന്ന ധാതുവിന്റെ രൂപത്തിൽ കാണപ്പെടുന്നു.
ചിലിയിലെ അറ്റക്കാമ മരുഭൂമി , ദക്ഷിണാഫ്രിക്ക യിലെ ബുഷ്വെൽഡ് അഗ്നിപർവതത്തിലുമുള്ള നൈട്രേറ്റ് നിക്ഷേപങ്ങളിൽ മാത്രമേ ഇത് വഗ് ഫില്ലിംഗുകളായി റിപ്പോർട്ട് ചെയ്യപ്പെട്ടിട്ടുള്ളൂ.
അവലംബം പുറത്തേക്കുള്ള കണ്ണികൾ Potassium Dichromate at The Periodic Table of Videos (University of Nottingham) International Chemical Safety Card 1371 National Pollutant Inventory – Chromium VI and compounds fact sheet NIOSH Pocket Guide to Chemical Hazards IARC Monograph "Chromium and Chromium compounds" Gold refining article listing color change when testing metals with Schwerter's Solution Archived 2018-04-03 at the Wayback Machine .
പൊട്ടാസ്യം തയോസയനേറ്റ് ഇംഗ്ലീഷ് വിലാസം https://ml.wikipedia.org/wiki/Potassium_thiocyanate
KSCN എന്ന തന്മാത്രാ സൂത്രവാക്യമുള്ള രാസ സംയുക്തമാണ് പൊട്ടാസ്യം തയോസയനേറ്റ്.
തയോസയനേറ്റ് ആനയോണിന്റെ ഒരു പ്രധാന ലവണമായ ഇത്  ഒരു സ്യൂഡോഹാലൈഡ് കൂടിയാണ്.
മറ്റ് അകാർബണികലവണങ്ങളുമായി താരതമ്യപ്പെടുത്തുമ്പോൾ ഈ സംയുക്തത്തിന്റെ ദ്രവണാങ്കം കുറവാണ്.
ജലീയ പൊട്ടാസ്യംതയോസയനേറ്റ് ലെഡ് നൈട്രേറ്റുമായി പ്രതിപ്രവർത്തിച്ച്  Pb(SCN) 2 ഉണ്ടാകുന്നു.
ഇത് അസൈൽ ക്ലോറൈഡുകളെ ഐസോതയോസയനേറ്റുകളായി മാറ്റുന്നതിന്  ഉപയോഗിക്കുന്നു.
എഥിലീൻ കാർബണേറ്റിനെ പൊട്ടാസ്യം തയോസയനേറ്റ്  എതിലീൻ സൾഫൈഡാക്കി മാറ്റുന്നു.
ഈ ആവശ്യത്തിനായി, ജലം നീക്കം ചെയ്യുന്നതിനായി KSCN ആദ്യം വാക്വം അവസ്ഥയിൽ ഉരുക്കുന്നു.
ഇതുപോലെ, സൈക്ലോഹെക്സേൻ ഓക്സൈഡിനെ എപിസൾഫൈഡായി പരിവർത്തനം ചെയ്യുന്നു.
C 6 H 10 O  +  KSCN  →  C 6 H 10 S + KOCN
കാർബോണൈൽ സൾഫൈഡിന്റെ സമന്വയത്തിനുള്ള ആരംഭ ഉൽപ്പന്നം കൂടിയാണ് KSCN.
ചലച്ചിത്രത്തിലും നാടകവേദിയിലും മിതമായ റിയലിസ്റ്റിക്  ഇഫക്റ്റുകൾക്ക് ജലീയ പൊട്ടാസ്യം തയോസയനേറ്റ്  ഉപയോഗിക്കുന്നു.
ഇത്  നിറമില്ലാത്ത ലായനിയായി സൂക്ഷിക്കാം.
ഫെറിക് ക്ലോറൈഡ് ലായനിയുമായി സമ്പർക്കം പുലർത്തുമ്പോൾ , തയോസയനേറ്റോഅയൺ കോംപ്ലക്സ് അയോണിന്റെ രൂപീകരണം മൂലം രക്തത്തിന്റെ ചുവപ്പ് നിറമുള്ള ഉൽപന്നമുണ്ടാകുന്നു.
അതിനാൽ ഈ രാസവസ്തുക്കൾ പലപ്പോഴും നാടകീയത  സൃഷ്ടിക്കാൻ ഉപയോഗിക്കുന്നു.
രണ്ട് ലായനികളും നിറമില്ലാത്തതിനാൽ അവ  വെവ്വേറെ സുക്ഷിക്കുകയും രണ്ടുംതമ്മിൽ സമ്പർക്കം പുലർത്തുമ്പോൾ, രക്തനിറമുണ്ടാവുകയും ചെയ്യുന്നു.
പൊട്ടാസ്യം നൈട്രേറ്റ് ഇംഗ്ലീഷ് വിലാസം https://ml.wikipedia.org/wiki/Potassium_nitrate
K N O 3 എന്ന രാസ സൂത്രവാക്യമുള്ള ഒരു രാസ സംയുക്തമാണ് പൊട്ടാസ്യം നൈട്രേറ്റ് .
പൊട്ടാസ്യം അയോണുകളുടേയും (K + ), നൈട്രേറ്റ് അയോണുകളുടേയും (NO 3 - ) അയോണിക് ലവണമാണിത്.
അതിനാൽ ഒരു ക്ഷാര ലോഹ നൈട്രേറ്റ് ആണ് .
പ്രകൃതിയിൽ ഇത് നൈറ്റർ ആയി കാണപ്പെടുന്നു.
ഇത് നൈട്രജന്റെ ഉറവിടമാണ്.
നൈട്രജന് നൈറ്ററിൽ നിന്നാണ് ആ പേര് ലഭിച്ചിരിക്കുന്നത്.
പൊട്ടാസ്യം നൈട്രേറ്റ് പൊതുവേ സാൾട്ട്പീറ്റർ ( saltpeter or saltpetre ) എന്ന് വിളിക്കപ്പെടാറുണ്ട്.
രാസവളങ്ങൾ,  റോക്കറ്റ് പ്രൊപ്പല്ലന്റുകൾ, പടക്കങ്ങൾ എന്നിവയിലാണ് പൊട്ടാസ്യം നൈട്രേറ്റിന്റെ പ്രധാന ഉപയോഗങ്ങൾ.
വെടിമരുന്നിന്റെ പ്രധാന ഘടകങ്ങളിലൊന്നാണ് ഇത്.
സംസ്കരിച്ച മാംസങ്ങളിൽ, പൊട്ടാസ്യം നൈട്രേറ്റ് ഹീമോഗ്ലോബിനുമായി പ്രതിപ്രവർത്തിച്ച് പിങ്ക് നിറം സൃഷ്ടിക്കുന്നു.
പൊട്ടാസ്യം നൈട്രേറ്റിന് നിരവധി പേരുകളുണ്ട്.
അതിനുള്ള എബ്രായ, ഈജിപ്ഷ്യൻ പദങ്ങൾക്ക് n-t-r എന്ന വ്യഞ്ജനാക്ഷരങ്ങൾ ഉണ്ടായിരുന്നു, ഇത് ഗ്രീക്ക് നൈട്രോണിലെ അറിവിനെ സൂചിപ്പിക്കുന്നു.
അവിടെ നിന്ന് പഴയ ഫ്രഞ്ചിൽ നൈറ്ററും മിഡിൽ ഇംഗ്ലീഷ് നൈട്രേയും ഉണ്ടായിരുന്നു .
പതിനഞ്ചാം നൂറ്റാണ്ടോടെ യൂറോപ്പുകാർ ഇതിനെ സാൾട്ട്പീറ്റർ എന്നും പിന്നീട് നൈട്രേറ്റ് ഓഫ് പൊട്ടാഷ് എന്നും വിളിച്ചിരുന്നു.
അറബികൾ ഇതിനെ "ചൈനീസ് സ്നോ" എന്നു വിളിച്ചു.
ഇറാൻകാരും പേർഷ്യക്കാരും "ചൈനീസ് ഉപ്പ്" എന്നും വിളിച്ചു സവിശേഷതകൾ
സാധാരണ ഊഷ്മാവിൽ, പൊട്ടാസ്യം നൈട്രേറ്റിന് ഒരു ഓർത്തോറോംബിക് ക്രിസ്റ്റൽ ഘടനയുണ്ട്.
ഇത് 129 ഡിഗ്രി സെന്റിഗ്രേഡിൽ ഒരു ത്രികോണ ഘടനയിലേക്ക് മാറുന്നു .
പൊട്ടാസ്യം നൈട്രേറ്റ് വെള്ളത്തിൽ മിതമായ അളവിൽ ലയിക്കുന്നതാണ്, എന്നാൽ, ഉയർന്ന താപനിലയിൽ അതിന്റെ ലേയത്വം വർദ്ധിക്കുന്നു.
ജലീയ ലായനി ഏതാണ്ട് ന്യൂട്രലാണ് ( pH 6.2).
ഇത് ആൽക്കഹോളിൽ ലയിക്കില്ല.
ഇതൊരു വിഷവസ്തുവല്ല.
ഒരു റെഡ്യൂസിങ് ഏജന്റിന്റെ സാന്നിദ്ധ്യത്തിൽ, ഇതിന് സ്ഫോടനാത്മകമായി പ്രതികരിക്കാൻ കഴിയും, പക്ഷേ അത് സ്വയം സ്ഫോടനാത്മകമല്ല.
താപ വിഘടനം
550-790 ഡിഗ്രി സെന്റിഗ്രേഡിൽ പൊട്ടാസ്യം നൈട്രേറ്റ്, താപനിലയെ ആശ്രയിച്ചുള്ള സന്തുലിതാവസ്ഥയിൽ പൊട്ടാസ്യം നൈട്രൈറ്റിലെത്തുന്നു : 2 KNO 3 ⇌ 2 KNO 2 + O 2 ഉൽപാദന ചരിത്രം ധാതു സ്രോതസ്സുകളിൽ നിന്ന്
പുരാതന ഇന്ത്യയിൽ, സാൾട്ട്പീറ്റർ നിർമ്മാതാക്കൾ നൂനിയ ജാതി തന്നെ രൂപീകരിച്ചു കൗടില്യയുടെ അർത്ഥശാസ്ത്രത്തിൽ (300 ബിസി - 300 സിഇ സമാഹരിച്ചത്) സാൾട്ട്പീറ്ററിന്റെ വിഷമുള്ള പുകയെ യുദ്ധായുധമായി ഉപയോഗിക്കുന്നതായി പരാമർശിക്കുന്നു.
പൊട്ടാസ്യം നൈട്രേറ്റിനുള്ള ശുദ്ധീകരണ പ്രക്രിയ 1270 - ൽ സിറിയയിലെ രസതന്ത്രജ്ഞനും എഞ്ചിനീയറുമായ ഹസൻ അൽ-റമ്മ തന്റെ അൽ-ഫുറൂസിയ വാ അൽ-മനസിബ് അൽ ഹർബിയ ( The Book of Military Horsemanship and Ingenious War Devices ) എന്ന പുസ്തകത്തിൽ പ്രതിപാദിച്ചു .
ഈ പുസ്തകത്തിൽ, അൽ-റമ്മ ആദ്യം ക്രൂഡ് സാൾട്ട്പീറ്റർ മിനറലിന്റെ ശുദ്ധീകരണത്തെക്കുറിച്ച് വിശദീകരിക്കുന്നു.
ഇത് കുറഞ്ഞ വെള്ളത്തിൽ തിളപ്പിച്ച് ചൂടുള്ള ലായനിയിൽ നിന്ന്  കാൽസ്യം, മഗ്നീഷ്യം എന്നിവ നീക്കം ചെയ്യാൻ പൊട്ടാസ്യം കാർബണേറ്റ് ( ചാരത്തിന്റെ രൂപത്തിൽ) ഉപയോഗിക്കുക.
ഈ ലായനിയിൽ നിന്ന് അവയുടെ കാർബണേറ്റുകൾ  അവക്ഷിപ്തപ്പെട്ട് പൊട്ടാസ്യം നൈട്രേറ്റിന്റെ ഒരു ലായനി അവശേഷിക്കുന്നു.
വെടിമരുന്ന്, സ്ഫോടകവസ്തു എന്നിവയുടെ നിർമ്മാണത്തിന് ഇത് ഉപയോഗിച്ചു.
അൽ-റമ്മ ഉപയോഗിച്ച പദാവലി, വെടിമരുന്നിന്റെ  ഉത്ഭവത്തെ സൂചിപ്പിക്കുന്നു.
ഗുഹകളിൽ നിന്ന്
ഗുഹയുടെ ചുവരുകളിൽ നിന്ന് ക്രിസ്റ്റലൈസ് ചെയ്യുന്ന നിക്ഷേപങ്ങളും ഗുഹകളിൽ ബാറ്റ് ഗുവാനോ ശേഖരിക്കപ്പെടുന്നതുമാണ് പൊട്ടാസ്യം നൈട്രേറ്റിന്റെ പ്രധാന പ്രകൃതി സ്രോതസ്സ്.
പരമ്പരാഗതമായി, ബാങ്‌ഫായ് റോക്കറ്റുകൾക്ക് വെടിമരുന്ന് നിർമ്മാണത്തിന് ലാവോസിൽ ഉപയോഗിച്ചിരുന്നത് ഗുവാനോ ആയിരുന്നു.
അമോണിയം നൈട്രേറ്റും പൊട്ടാസ്യം ഹൈഡ്രോക്സൈഡും സംയോജിപ്പിച്ച് പൊട്ടാസ്യം നൈട്രേറ്റ് ഉണ്ടാക്കാം.
NH 4 NO 3 (aq) + KOH (aq) → NH 3 (g) + KNO 3 (aq) + H 2 O (l)
പൊട്ടാസ്യം ഹൈഡ്രോക്സൈഡ് ഉപയോഗിച്ച് നൈട്രിക് ആസിഡിനെ നിർവീര്യമാക്കി പൊട്ടാസ്യം നൈട്രേറ്റ് ഉത്പാദിപ്പിക്കാം.
ഈ പ്രതികരണം താപമോചകമാണ്.
KOH (aq) + HNO 3 → KNO 3 (aq) + H 2 O (l)
വ്യാവസായിക തലത്തിൽ ഇത് തയ്യാറാക്കുന്നത് സോഡിയം നൈട്രേറ്റും പൊട്ടാസ്യം ക്ലോറൈഡും തമ്മിലുള്ള ഇരട്ട സ്ഥാനചലന പ്രതികരണമാണ്.
NaNO 3 (aq) + KCl (aq) → NaCl (aq) + KNO 3 (aq) ഉപയോഗങ്ങൾ
നൈട്രേറ്റിന്റെ ഉറവിടമെന്ന നിലയിൽ, പൊട്ടാസ്യം നൈട്രേറ്റിന് വൈവിധ്യമാർന്ന ഉപയോഗങ്ങളുണ്ട്: നൈട്രിക് ആസിഡ് ഉത്പാദനം
ചരിത്രപരമായി, സൾഫ്യൂറിക് ആസിഡിനെ സാൾട്ട്പീറ്റർ പോലുള്ള നൈട്രേറ്റുകളുമായി സംയോജിപ്പിച്ചാണ് നൈട്രിക് ആസിഡ് നിർമ്മിച്ചത്.
ആധുനിക കാലത്ത് ഇത് വിപരീതമാണ്: ഓസ്റ്റ്‌വാൾഡ് പ്രക്രിയയിലൂടെ ഉൽ‌പാദിപ്പിക്കുന്ന നൈട്രിക് ആസിഡിൽ നിന്നാണ് നൈട്രേറ്റുകൾ ഉത്പാദിപ്പിക്കുന്നത്.
ഓക്സിഡൈസർ A demonstration of the oxidation of a piece of charcoal in molten potassium nitrate
പൊട്ടാസ്യം നൈട്രേറ്റിന്റെ ഏറ്റവും പ്രശസ്തമായ ഉപയോഗം ഒരുപക്ഷേ വെടിമരുന്നിലെ ഓക്സിഡൈസറാണ്.
സ്മോക്ക് ബോംബുകൾ പോലുള്ള പടക്കങ്ങളിലും ഇത് ഉപയോഗിക്കുന്നു.
പുകയിലയുടെ കത്തൽ  നിലനിർത്താൻ ഇത് സിഗരറ്റിലും ചേർക്കുന്നു ഇത്  പേപ്പർ വെടിയുണ്ടകളുടെ പൂർണ്ണമായ ജ്വലനം ഉറപ്പാക്കാൻ ഉപയോഗിക്കുന്നു.
മാംസം സംസ്കരണം
പുരാതന കാലം മുതൽ അല്ലെങ്കിൽ മധ്യകാലഘട്ടം മുതൽ ഉപ്പിട്ട മാംസത്തിന്റെ ഒരു സാധാരണ ഘടകമാണ് പൊട്ടാസ്യം നൈട്രേറ്റ്.
ഇത് വലിയ തോതിലുള്ള ഇറച്ചി സംസ്കരണത്തിന്റെ വികസനവുമായി ബന്ധപ്പെട്ടിരിക്കുന്നു.
യൂറോപ്യൻ യൂണിയനിൽ ഭക്ഷ്യ അഡിറ്റീവായി ഉപയോഗിക്കുമ്പോൾ, സംയുക്തത്തെ E252 എന്ന് വിളിക്കുന്നു; യുണൈറ്റഡ് സ്റ്റേറ്റ്സ് , ഓസ്ട്രേലിയ, ന്യൂസിലാന്റ് എന്നിവിടങ്ങളിൽ ഇത് ഭക്ഷ്യ അഡിറ്റീവായി ഉപയോഗിക്കുന്നതിനും അംഗീകാരം നൽകിയിട്ടുണ്ട് ( ഐ‌എൻ‌എസ് നമ്പർ 252).
ഭക്ഷണം തയ്യാറാക്കൽ
പശ്ചിമ ആഫ്രിക്കൻ പാചകരീതിയിൽ, പൊട്ടാസ്യം നൈട്രേറ്റ്,  സൂപ്പുകളിലും പായസങ്ങളിലും  വ്യാപകമായി ഉപയോഗിക്കുന്നു (ഓക്ര സൂപ്പ് , ഇസി ഇവു എന്നിവ).
ബീൻസ്, കടുപ്പമുള്ള മാംസം എന്നിവ തിളപ്പിക്കുമ്പോൾ ഭക്ഷണം മൃദുവാക്കാനും പാചക സമയം കുറയ്ക്കാനും ഇത് ഉപയോഗിക്കുന്നു.
കുനുൻ കൻവ പോലുള്ള പ്രത്യേക കഞ്ഞി ഉണ്ടാക്കുന്നതിൽ സാൾട്ട്പീറ്റർ ഒരു പ്രധാന ഘടകമാണ്.
ഷെട്ട്‍ലാൻഡ് ദ്വീപുകളിൽ (യുകെ) ഇത്  ഒരു പ്രാദേശിക വിഭവമായ റീസ്റ്റിറ്റ് മട്ടൺ നിർമ്മിക്കാൻ ഉപയോഗിക്കുന്നു.
വളം
നൈട്രജന്റെയും പൊട്ടാസ്യത്തിന്റെയും ഉറവിടമായി രാസവളങ്ങളിൽ പൊട്ടാസ്യം നൈട്രേറ്റ് ഉപയോഗിക്കുന്നു.
തനതുരൂപത്തിൽ ഉപയോഗിക്കുമ്പോൾ, ഇതിന് എൻ‌പികെ റേറ്റിംഗ് 13-0-44 ആണുള്ളത്.
ഫാർമക്കോളജി സെൻസിറ്റീവ് പല്ലുകൾക്കായി ചില ടൂത്ത് പേസ്റ്റുകളിൽ ഉപയോഗിക്കുന്നു.
അടുത്തിടെ, സെൻസിറ്റീവ് പല്ലുകൾ ചികിത്സിക്കുന്നതിനായി ടൂത്ത് പേസ്റ്റുകളിൽ പൊട്ടാസ്യം നൈട്രേറ്റ് ഉപയോഗിക്കുന്നത് വർദ്ധിച്ചു.
ആസ്ത്മ ചികിത്സയിൽ ചരിത്രപരമായി ഉപയോഗിക്കുന്നു.
സിസ്റ്റിറ്റിസ് , പൈലിറ്റിസ് , യൂറിത്രൈറ്റിസ് എന്നിവയുടെ ലക്ഷണങ്ങളെ ലഘൂകരിക്കുന്നതിന് ഗുളികകളിലെ പ്രധാന ഘടകമായി തായ്‌ലൻഡിൽ ഉപയോഗിക്കുന്നു.
ഉയർന്ന രക്തസമ്മർദ്ദത്തെ നേരിടുന്നു.
മറ്റ് ഉപയോഗങ്ങൾ ഇലക്ട്രോലൈറ്റ് നിർമ്മാണത്തിന്.
ബാഷ്പീകരിച്ച എയറോസോൾ ഫയർ സപ്രഷൻ സിസ്റ്റങ്ങളുടെ സജീവ ഘടകം.
ഒരു അലുമിനിയം ക്ലീനറായി പ്രവർത്തിക്കുന്നു.
ചില ട്രീ സ്റ്റമ്പ് നീക്കംചെയ്യൽ ഉൽപ്പന്നങ്ങളുടെ ഘടകം.
മരക്കുറ്റി നശിപ്പിക്കുന്ന ഫംഗസുകൾക്ക് ഇത് നൈട്രജൻ ലഭ്യമാക്കുന്നു.
തുരുമ്പിക്കൽ തടയുന്നതിനാൽ, ലോഹങ്ങളുടെ സംരക്ഷണത്തിന്.
ഫിലിപ്പൈൻസിൽ, മാവ് പൂവിടാൻ പ്രേരിപ്പിക്കുന്നതിന് പ്രയോഗിക്കുന്നു.
വൈദ്യുതി ഉൽ‌പാദന സംവിധാനങ്ങളിലെ താപ സംഭരണ മാധ്യമം.
റോക്കറ്റ് കാൻഡി എന്നറിയപ്പെടുന്ന മോഡൽ റോക്കറ്റ് ഇന്ധനത്തിലെ ഓക്‌സിഡൈസർ .
ഇതും കാണുക നൈട്രോസെല്ലുലോസ് പൊട്ടാസ്യം പെർക്ലോറേറ്റ് അവലംബം ഗ്രന്ഥസൂചിക ഡേവിഡ് ക്രെസി.
സാൾട്ട്പീറ്റർ: ദി മദർ ഓഫ് ഗൺപ ow ഡർ (ഓക്സ്ഫോർഡ് യൂണിവേഴ്സിറ്റി പ്രസ്സ്, 2013) റോബർട്ട് ടൈഗ്സിന്റെ 237 പേജ് ഓൺലൈൻ അവലോകനം അലൻ വില്യംസ്.
"മദ്ധ്യകാലഘട്ടത്തിലെ ഉപ്പുവെള്ളത്തിന്റെ ഉത്പാദനം", അമ്പിക്സ് , 22 (1975), പേജ്.
125–33.
മാനി പബ്ലിഷിംഗ്, ISSN 0002-6980.
ബാഹ്യ ലിങ്കുകൾ അന്താരാഷ്ട്ര കെമിക്കൽ സുരക്ഷാ കാർഡ് 018402216 ക സ തി Salts and covalent derivatives of the nitrate ion HNO 3 He LiNO 3 Be(NO 3 ) 2 B(NO 3 ) − 4 RONO 2 NO − 3 NH 4 NO 3 HOONO 2 FNO 3 Ne NaNO 3 Mg(NO 3 ) 2 Al(NO 3 ) 3 Si P S ClONO 2 Ar KNO 3 Ca(NO 3 ) 2 Sc(NO 3 ) 3 Ti(NO 3 ) 4 VO(NO 3 ) 3 Cr(NO 3 ) 3 Mn(NO 3 ) 2 Fe(NO 3 ) 2 Fe(NO 3 ) 3 Co(NO 3 ) 2 Co(NO 3 ) 3 Ni(NO 3 ) 2 CuNO 3 Cu(NO 3 ) 2 Zn(NO 3 ) 2 Ga(NO 3 ) 3 Ge As Se Br Kr RbNO 3 Sr(NO 3 ) 2 Y(NO 3 ) 3 Zr(NO 3 ) 4 Nb Mo Tc Ru(NO 3 ) 3 Rh(NO 3 ) 3 Pd(NO 3 ) 2 Pd(NO 3 ) 4 AgNO 3 Ag(NO 3 ) 2 Cd(NO 3 ) 2 In Sn Sb(NO 3 ) 3 Te I Xe(NO 3 ) 2 CsNO 3 Ba(NO 3 ) 2 Hf Ta W Re Os Ir Pt(NO 3 ) 2 Pt(NO 3 ) 4 Au(NO 3 ) 3 Hg 2 (NO 3 ) 2 Hg(NO 3 ) 2 TlNO 3 Tl(NO 3 ) 3 Pb(NO 3 ) 2 Bi(NO 3 ) 3 BiO(NO 3 ) Po(NO 3 ) 4 At Rn FrNO 3 Ra(NO 3 ) 2 Rf Db Sg Bh Hs Mt Ds Rg Cn Nh Fl Mc Lv Ts Og ↓ La(NO 3 ) 3 Ce(NO 3 ) 3 Ce(NO 3 ) 4 Pr(NO 3 ) 3 Nd(NO 3 ) 3 Pm(NO 3 ) 3 Sm(NO 3 ) 3 Eu(NO 3 ) 3 Gd(NO 3 ) 3 Tb(NO 3 ) 3 Dy(NO 3 ) 3 Ho(NO 3 ) 3 Er(NO 3 ) 3 Tm(NO 3 ) 3 Yb(NO 3 ) 3 Lu(NO 3 ) 3 Ac(NO 3 ) 3 Th(NO 3 ) 4 PaO 2 (NO 3 ) 3 UO 2 (NO 3 ) 2 Np(NO 3 ) 4 Pu(NO 3 ) 4 Am(NO 3 ) 3 Cm(NO 3 ) 3 Bk Cf Es Fm Md No Lr
പൊട്ടാസ്യം അഡിപേറ്റ് ഇംഗ്ലീഷ് വിലാസം https://ml.wikipedia.org/wiki/Potassium_adipate
K 2 C 6 H 8 O 4 എന്ന രാസസൂത്രമുള്ള സംയുക്തമാണ് പൊട്ടാസ്യം അഡിപേറ്റ് .
ഇത് അഡിപിക് ആസിഡിന്റെ പൊട്ടാസ്യം ലവണമാണ് .
E357 ആണ് ഇതിന്റെ ഇ-നമ്പർ ഉണ്ട്.
ഇതും കാണുക സോഡിയം അഡിപേറ്റ് അഡിപേറ്റ് അവലംബം
പൊട്ടാസ്യം അമൈഡ് ഇംഗ്ലീഷ് വിലാസം https://ml.wikipedia.org/wiki/Potassium_amide
KNH 2 എന്ന രാസസൂത്രവാക്യമുള്ള ഒരു അജൈവ സംയുക്തമാണ് പൊട്ടാസ്യം അമൈഡ് .
മറ്റ് ആൽക്കലി ലോഹ അമൈഡുകളെപ്പോലെ, ഇത് പെട്ടെന്ന് ജലവിശ്ലേഷണം ചെയ്യുന്ന ഒരു വെളുത്ത ഖരപദാർത്ഥമാണ്.
ശക്തമായ ഒരു ആൽക്കലിയാണിത്.
അമോണിയ പൊട്ടാസ്യവുമായി പ്രതിപ്രവർത്തനം നടത്തിയാണ് പൊട്ടാസ്യം അമൈഡ് ഉത്പാദിപ്പിക്കുന്നത്.
പ്രതികരണത്തിന് സാധാരണയായി ഒരു ഉൽപ്രേരകം ആവശ്യമാണ്.
KNH 2 പരമ്പരാഗതമായി  ഒരു ലളിതമായ സാൾട്ട് ആയി കണക്കാക്കപ്പെടുന്നു.
പക്ഷേ ഇതിന് കാര്യമായ കോവാലന്റ് സ്വഭാവമുണ്ട്.
എക്സ്-റേ ക്രിസ്റ്റല്ലോഗ്രാഫി സോൾവെന്റ്-ഫ്രീ ഫോം കൂടാതെ മോണോ-ഡയമോണിയ സോൾവേറ്റുകളും ഈ സംയുക്തത്തിന്റെ സവിശേഷതയാണ്.
KNH 2 · 2NH 3 ൽ പൊട്ടാസ്യം കേന്ദ്രങ്ങൾ ഓരോന്നും രണ്ട് അമിഡോ ലിഗാൻഡുകളുമായും നാല് അമോണിയ ലിഗാൻഡുകളുമായും ബന്ധിപ്പിച്ചിരിക്കുന്നു.
ഇവ ആറെണ്ണവും അടുത്തുള്ള പൊട്ടാസ്യം കേന്ദ്രങ്ങളിലേക്ക് ബന്ധിപ്പിക്കുന്നു.
ഇതിന്റെ ഫലമായി, ഹെക്സാകോർഡിനേറ്റ് പൊട്ടാസ്യം അയോണുകളുടെ ഒരു ശൃംഖലയുണ്ടാവുന്നു.
പൊട്ടാസ്യം ഓക്സൈഡ് ഇംഗ്ലീഷ് വിലാസം https://ml.wikipedia.org/wiki/Potassium_oxide
പൊട്ടാസ്യം , ഓക്സിജൻ എന്നിവയടങ്ങിയ ഒരു അയോണിക് സംയുക്തംമാണ് പൊട്ടാസ്യം ഓക്സൈഡ്.
പൊട്ടാസ്യത്തിന്റെ ഏറ്റവും ലളിതമായ ഒരു ഓക്സൈഡാണിത്.
ഈ ഇളം മഞ്ഞ നിറമുള്ള ഈ സോളിഡ്, വളരെ പ്രതിപ്രവർത്തനമുള്ള ഒരു സംയുക്തമാണ്.
ഓക്സിജന്റെയും പൊട്ടാസ്യത്തിന്റെയും പ്രതിപ്രവർത്തനത്തിൽ നിന്നാണ് പൊട്ടാസ്യം ഓക്സൈഡ് ഉത്പാദിപ്പിക്കുന്നത്; ഈ പ്രതിപ്രവർത്തനം പൊട്ടാസ്യം പെറോക്സൈഡ് ഉണ്ടാക്കുന്നു.
പൊട്ടാസ്യം ഉപയോഗിച്ചുള്ള പെറോക്സൈഡിന്റെ പ്രവർത്തനം ഓക്സൈഡ് ഉൽ‌പാദിപ്പിക്കുന്നു: K 2 O 2 + 2 K → 2 K 2 O
മെറ്റാലിക് പൊട്ടാസ്യം ഉപയോഗിച്ച് പൊട്ടാസ്യം നൈട്രേറ്റ് ചൂടാക്കിയും പൊട്ടാസ്യം ഓക്സൈഡ് സമന്വയിപ്പിക്കുന്നു: 2 KNO 3 + 10 K ⟶ 6 K 2 O + N 2 ↑ {\displaystyle {\ce {2KNO3 + 10K -
പൊട്ടാസ്യം പെറോക്സൈഡ് 500 ഡിഗ്രി സെന്റിഗ്രേഡ് വരെ ചൂടാക്കുക എന്നതാണ് മറ്റൊരു സാധ്യത.
ആ താപനിലയിൽ പൊട്ടാസ്യം പെറോക്സൈഡ് ഘടിച്ച് ശുദ്ധമായ പൊട്ടാസ്യം ഓക്സൈഡും ഓക്സിജനും നൽകുന്നു.
2 K 2 O 2 ⟶ 2 K 2 O + O 2 ↑ {\displaystyle {\ce {2K2O2 -
പൊട്ടാസ്യം ഹൈഡ്രോക്സൈഡ് ഓക്സൈഡിലേക്ക് കൂടുതൽ നിർജ്ജലീകരണം ചെയ്യാൻ കഴിയില്ല, പക്ഷേ ഉരുകിയ പൊട്ടാസ്യവുമായി പ്രതിപ്രവർത്തിച്ച് അത് ഉത്പാദിപ്പിക്കുകയും ഹൈഡ്രജനെ ഒരു ഉപോത്പന്നമായി പുറത്തുവിടുകയും ചെയ്യുന്നു.
2 KOH + 2 K ↽ − − ⇀ 2 K 2 O + H 2 ↑ {\displaystyle {\ce {2KOH + 2K = ഗുണങ്ങളും പ്രതികരണങ്ങളും
ആന്റിഫ്ലൂറൈറ്റ് ഘടനയിൽ K 2 O  ക്രിസ്റ്റലൈസ് ചെയ്യുന്നു.
ഇവിടെ പൊട്ടാസ്യം അയോണുകൾ 4 ഓക്സൈഡ് അയോണുകളും ഓക്സൈഡ് അയോണുകളും 8 പൊട്ടാസ്യവുമായി ഏകോപിപ്പിക്കുന്നു.
K 2 O ഒരു അടിസ്ഥാന ഓക്സൈഡാണ്.
ജലവുമായി അക്രമാസക്തമായി പ്രതിപ്രവർത്തിച്ച് കാസ്റ്റിക് പൊട്ടാസ്യം ഹൈഡ്രോക്സൈഡ് ഉത്പാദിപ്പിക്കുന്നു.
ഇത് ദ്രവീകൃതമാണ്, അന്തരീക്ഷത്തിൽ നിന്നുള്ള ജലത്തെ ആഗിരണം ചെയ്യും.
വ്യവസായത്തിൽ ദീർഘകാല ഉപയോഗം
K 2 O  പല വ്യാവസായികനിർമാമാണങ്ങളിലും ഉപയോഗിക്കുന്നു.
രാസവളങ്ങൾ, സിമൻറ്, ഗ്ലാസ് എന്നിവയുടെ നിർമ്മാണത്തിൽ ഉപയോഗിക്കുന്നു.
അവലംബം 1 2 3 {{ cite book }} : | work= ignored ( help ) 1 2 3 Dipotassium oxide in Linstrom, P.J.; Mallard, W.G. (eds.) NIST Chemistry WebBook, NIST Standard Reference Database Number 69 .
National Institute of Standards and Technology, Gaithersburg MD. http://webbook.nist.gov (retrieved 2014-07-04) ↑ Holleman, A. F.; Wiberg, E. "Inorganic Chemistry" Academic Press: San Diego, 2001.
ISBN 0-12-352651-5 ↑ ↑ Wells, A.F. (1984) Structural Inorganic Chemistry, Oxford: Clarendon Press.
ISBN 0-19-855370-6
പൊട്ടാസ്യം അസറ്റേറ്റ് ഇംഗ്ലീഷ് വിലാസം https://ml.wikipedia.org/wiki/Potassium_acetate
അസറ്റിക് ആസിഡിന്റെ പൊട്ടാസ്യം ലവണമാ ണ് പൊട്ടാസ്യം അസറ്റേറ്റ് (CH 3 COOK).
സാധാരണ ഊഷ്മാവിൽ ഇതൊരു ഹൈഗ്രോഫോബിക് സോളിഡ് ആണ്.
പൊട്ടാസ്യം അടങ്ങിയ ബേസുകളായ പൊട്ടാസ്യം ഹൈഡ്രോക്സൈഡ് അല്ലെങ്കിൽ പൊട്ടാസ്യം കാർബണേറ്റ്, അസറ്റിക് ആസിഡുമായി രാസപ്രവർത്തനം നടത്തി ഇത് തയ്യാറാക്കാം: CH 3 COOH + KOH → CH 3 COOK + H 2 O.
ഇത്തരത്തിലുള്ള പ്രവർത്തനത്തെ ആസിഡ്-ബേസ് ന്യൂട്രലൈസേഷൻ എന്ന് വിളിക്കുന്നു.
ഉപയോഗങ്ങൾ ഡീഐസിംഗ്
ഐസ് നീക്കം ചെയ്യാനും അതിന്റെ രൂപീകരണം തടയാനും പൊട്ടാസ്യം അസറ്റേറ്റ് ഒരു ഡീഐസറായി ഉപയോഗിക്കാം.
ഡീഐസിംഗ് ആപ്ലിക്കേഷനുകളിൽ കാൽസ്യം ക്ലോറൈഡ് അല്ലെങ്കിൽ മഗ്നീഷ്യം ക്ലോറൈഡ് പോലുള്ള ക്ലോറൈഡ് ലവണങ്ങൾക്ക് പകരമാണിത്.
തീ കെടുത്തുന്നതിന്
കത്തുന്ന എണ്ണകളെ തണുപ്പിക്കാനും ഒരാവരണം രൂപപ്പെടുത്താനുമുള്ള കഴിവുള്ളതിനാൽ, ക്ലാസ് കെ അഗ്നിശമന ഉപകരണങ്ങളിൽ പൊട്ടാസ്യം അസറ്റേറ്റ് ഉപയോഗിക്കുന്നു.
അഡിറ്റീവ്
പൊട്ടാസ്യം അസറ്റേറ്റ് ഒരു ഫുഡ് അഡിറ്റീവായി ഉപയോഗിക്കുന്നു.
യൂറോപ്യൻ യൂണിയനിൽ , E261 എന്ന എന്ന ഇ-നമ്പറിലാണ് ഇത് ലേബൽ ചെയ്തിരിക്കുന്നത്; അമേരിക്കൻ ഐക്യനാടുകൾ , ഓസ്ട്രേലിയ , ന്യൂസിലാന്റ്എന്നിവിടങ്ങളിലും ഇങ്ങനെ ഉപയോഗിക്കുന്നതിന് അംഗീകാരമുണ്ട്.
മെഡിസിൻ, ബയോകെമിസ്ട്രി
വൈദ്യശാസ്ത്രമേഖലയിൽ , ഡയബറ്റിക് കീറ്റോഅസിഡോസിസ് ചികിത്സയിൽ പൊട്ടാസ്യം അസറ്റേറ്റ് ഉപയോഗിക്കുന്നു.
മോളിക്യുലർ ബയോളജിയിൽ , ഡോഡെസിൽ സൾഫേറ്റ് (DS), DS- ബന്ധിത പ്രോട്ടീനുകൾ എന്നിവയെ അവക്ഷിപ്തമാക്കുന്നതിന്, പൊട്ടാസ്യം അസറ്റേറ്റ് ഉപയോഗിക്കുന്നു.
ഇത് ഡി.എൻ.എ.യിൽ നിന്ന് പ്രോട്ടീനുകൾ നീക്കംചെയ്യാൻ അനുവദിക്കുന്നു.
ടിഷ്യു സംരക്ഷണം, ഫിക്സേഷൻ, മമ്മിഫിക്കേഷൻ എന്നിവയ്ക്കായി പ്രയോഗിക്കുന്ന മിശ്രിതങ്ങളിൽ പൊട്ടാസ്യം അസറ്റേറ്റ് ഉപയോഗിക്കുന്നു.
ഇന്നത്തെ മിക്ക മ്യൂസിയങ്ങളിലും പൊട്ടാസ്യം അസറ്റേറ്റ് അടങ്ങിയിരിക്കുന്ന, 1897 ൽ കൈസർലിംഗ് ശുപാർശ ചെയ്ത, ഫോർമാൽഡിഹൈഡ് അടിസ്ഥാനമാക്കിയുള്ള രീതിയാണ് ഉപയോഗിക്കുന്നത്.
ഉദാഹരണത്തിന്, ലെനിന്റെ മമ്മി പൊട്ടാസ്യം അസറ്റേറ്റ് അടങ്ങിയ ലായനിയിലാണ് സംരക്ഷിതമാക്കിയിട്ടുള്ളത്.
വധശിക്ഷകളിൽ
2015 ജനുവരിയിൽ ഒക്ലഹോമയിൽ തടവുകാരനെ വധിശിക്ഷയ്ക്ക് വിധേയനാക്കുമ്പോമ്പോൾ പൊട്ടാസ്യം ക്ലോറൈഡിന് പകരം പൊട്ടാസ്യം അസറ്റേറ്റ് തെറ്റായി ഉപയോഗിക്കപ്പെട്ടു.
എറ്റോമിഡേറ്റ് , റോക്കുറോണിയം ബ്രോമൈഡ് , പൊട്ടാസ്യം അസറ്റേറ്റ് എന്നിവയുടെ സംയോജനം ഉപയോഗിച്ച് 2017 ഓഗസ്റ്റിൽ യുഎസ് സംസ്ഥാനമായ ഫ്ലോറിഡ മാർക്ക് ജെയിംസ് അസെയെ വധിച്ചു.
പോളിയൂറൈതീൻ ഉൽപാദനത്തിൽ, ഒരു ഉത്തേജകമായി പൊട്ടാസ്യം അസറ്റേറ്റ് ഉപയോഗിക്കുന്നു.
ആദ്യത്തെ ഓർഗാനോമെറ്റാലിക് സംയുക്തമായ കേഡറ്റിന്റെ ഫ്യൂമിംഗ് ലിക്വിഡ് നിർമ്മാണത്തിനാണ് പൊട്ടാസ്യം അസറ്റേറ്റ് ആദ്യം ഉപയോഗിച്ചത്.
പൊട്ടാസ്യം അസറ്റേറ്റ് ഒരു ഡൈയൂററ്റിക് , യൂറിനറി ആൽക്കലൈസറായും ഉപയോഗിക്കുന്നു.
ഇത് ശരീരത്തിലെ ദ്രാവകങ്ങളുടെ ഭൗതിക സവിശേഷതകൾ മാറ്റുന്നതിലൂടെയും ആഗിരണം ചെയ്തതിന് ശേഷം ക്ഷാരമായി പ്രവർത്തിക്കുന്നതിലൂടെയും പ്രവർത്തിക്കുന്നു.